## Pravilnik o stručnom usavršavanju i provjeri stručne osposobljenosti stručnih voditelja autoškola, predavača u autoškolama i instruktora vožnje

### NN 187/2004 (29.12.2004.), Pravilnik o stručnom usavršavanju i provjeri stručne osposobljenosti stručnih voditelja autoškola, predavača u autoškolama i instruktora vožnje

# MINISTARSTVO UNUTARNJIH POSLOVA

3213

Na
temelju članka 212. stavka 3. Zakona o sigurnosti prometa na cestama (»Narodne
novine« broj 105/04.) na prijedlog ovlaštene stručne organizacije, ministar
unutarnjih poslova donosi

## PRAVILNIK

### o struČnom usavrŠavanju i provjeri struČne osposobljenosti struČnih voditelja autoŠkola, predavaČa u autoŠkolama i instruktora voŽnje

Članak
1.

Ovim
Pravilnikom propisuje se program, oblici i način stručnog usavršavanja i
provjere stručne osposobljenosti stručnog voditelja autoškole, predavača u
autoškolama i instruktora vožnje (u daljnjem tekstu: djelatnici autoškola).

Program
stručnog usavršavanja i provjere stručne osposob­ljenosti (u daljnjem tekstu:
Program) tiskan je uz ovaj Pravilnik i čini njegov sastavni dio (Prilog 1).

Članak
2.

Oblici
stručnog usavršavanja djelatnika autoškola su:

1.
individualni,

2.
stručni aktivi u autoškoli,

3.
stručna savjetovanja i seminari koje provodi ovlaštena stručna organizacija,

4.
ostali oblici stručnog usavršavanja i to:

–
pripremljeno i uspješno održano predavanje na seminaru iz točke 3. ovoga
članka,

– sudjelovanje na stručno-znanstvenim seminarima
organiziranim u zemlji i inozemstvu te održano predavanje na tim seminarima,

– prisustvovanje nastavi iz nastavnog predmeta
Prometni propisi i sigurnosna pravila kod drugog predavača u istoj ili drugoj
autoškoli i

– prisustvovanje nastavi iz nastavnog predmeta
Upravljanje vozilom kod drugog instruktora vožnje u istoj ili drugoj autoškoli.

Članak 3.

Individualno usavršavanje provodi se praćenjem propisa
i aktualne stručne i znanstvene literature.

Stručne aktive u autoškoli organizira i provodi
stručni voditelj autoškole prema potrebi, a najmanje jednom dvomjesečno, o čemu
autoškola vodi evidenciju. Sudjelovanje u radu stručnih aktiva djelatnicima autoškole
evidentira se u knjižici stručne osposobljenosti.

Stručna savjetovanja i seminare ovlaštena stručna
organizacija organizira i provodi najmanje dva puta u jednoj kalendarskoj
godini. Sudjelovanje na stručnim savjetovanjima i seminarima djelatnicima
autoškole evidentira se u knjižici stručne osposob­ljenosti.

Članak
4.

Ovlaštena
stručna organizacija djelatnicima autoškola evidentirat će u knjižici stručne
osposobljenosti da su uspješno održale predavanje na stručnom savjetovanju ili
seminaru.

Ukoliko
je djelatnik autoškole sudjelovao ili je održao predavanje na
stručno-znanstvenom seminaru u zemlji ili inozemstvu, dužan je pribaviti
odgovarajući pisani dokaz o tome.

Ovlaštena
osoba autoškole evidentirat će predavaču ili instruktoru vožnje u knjižicu stručne
osposobljenosti prisustvovanje na nastavi iz nastavnih predmeta Prometni
propisi i sigurnosna pravila i Upravljanje vozilom.

Članak 5.

Izgled i sadržaj knjižice stručne osposobljenosti
propisuje i tiska ovlaštena stručna organizacija.

Djelatnici autoškole dužni su čuvati knjižicu stručne
ospo­sob­­ljenosti, imati je tijekom obavljanja poslova i predočiti je
ovlaštenom nadzorniku na njegov zahtjev.

Članak 6.

Djelatnici autoškole pisane dokaze o sudjelovanju na
razli­čitim oblicima stručnog usavršavanja sakupljaju tijekom razdob­lja od
četiri godine od dana kada su pristupili i položili pos­ljednju provjeru
stručne osposobljenosti.

Pisani dokazi iz stavka 1.
ovoga članka donose sljedeći broj bodova:

|  |  |  |
| --- | --- | --- |
| **Broj** | **Oblici stručnog usavršavanja/pisani** | **Broj** |
| if !supportEmptyParas endif | **dokaz o sudjelovanju** | **bodova** |
| 1. | Savjetovanje ili seminar organiziran za | if !supportEmptyParas endif |
| if !supportEmptyParas endif | stručno usavršavanje u struci | 4 |
| 2. | Pripremljeno i održano predavanje na | if !supportEmptyParas endif |
| if !supportEmptyParas endif | seminaru stručnog usavršavanja | 50 |
| 3. | Prisustvovanje znanstveno-stručnom | if !supportEmptyParas endif |
| if !supportEmptyParas endif | seminaru (RH) | 4 |
| 4. | Prisustvovanje znanstveno-stručnom | if !supportEmptyParas endif |
| if !supportEmptyParas endif | seminaru (inozemstvo) | 6 |
| 5. | Pripremljeno i održano predavanje na | if !supportEmptyParas endif |
| if !supportEmptyParas endif | znanstveno-stručnom savjetovanju ili seminaru | 50 |
| 6. | Prisustvovanje jednom satu nastave drugog | if !supportEmptyParas endif |
| if !supportEmptyParas endif | predavača ili instruktora vožnje | 2 |
| 7. | Sudjelovanje u radu stručnog aktiva autoškole | 2 |
| 8. | Sudjelovanje na pripremnom seminaru | if !supportEmptyParas endif |
| if !supportEmptyParas endif | za provjeru stručne osposobljenosti | 10 |

Članak 7.

Provjeri stručne osposobljenosti podliježu svi
djelatnici autoškola koji na različitim oblicima stručnog usavršavanja nisu
sakupili minimalno 110 bodova.

Djelatnik autoškole koji je na različitim oblicima stručnog
usavršavanja sakupio najmanje 110 bodova, ne podliježe provjeri stručne
osposobljenosti i mora Povjerenstvu iz članka 8. ovoga Pravilnika dostaviti
pisane dokaze i knjižicu stručne osposob­lje­nosti radi evidentiranja ocjene
provjere stručne osposobljenosti, naj­kasnije mjesec dana prije proteka roka za
provjeru stručne osposobljenosti.

Članak 8.

Provjeru stručne osposobljenosti provodi Povjerenstvo
koje čine predsjednik i dva člana. Predsjednik i članovi Povjerenstva imaju
zamjenike.

Članove Povjerenstva i njihove zamjenike te tajnika
imenuje odgovorna osoba ovlaštene stručne organizacije na rok od godinu dana.

Za člana Povjerenstva može biti imenovana osoba koja
ima visoku stručnu spremu prometne, odgojno-obrazovne ili pravne struke i
najmanje pet godina radnog iskustva na poslovima obrazovanja ili
osposobljavanja u cestovnom prometu ili na provedbi vozačkih ispita.

Članak 9.

O mjestu i vremenu održavanja provjere stručne
osposob­ljenosti Povjerenstvo je dužno odlučiti i o tome pisanim putem, preporučenom
pošiljkom izvijestiti prijavljene osobe najkasnije u roku od 30 dana prije
zakazanog dana održavanja provjere.

Članak 10.

Djelatnici autoškola koji
nisu sakupili dovoljno bodova tije­kom stručnog usavršavanja u razdoblju od
četiri godine od dana posljednje provjere stručne osposobljenosti, mogu
pristupiti provjeri stručne osposobljenosti tako da preostale bodove sakupe pri­stupajući
nekima od sljedećih oblika provjere po svome izboru, dok ne sakupe potrebnih
110 bodova i to:

|  |  |  |
| --- | --- | --- |
| **Broj** | **Oblici provjere stručne osposobljenosti** | **Broj** |
| if !supportEmptyParas endif | if !supportEmptyParas endif | **bodova** |
| 1. | Uspješno održan ogledni nastavni sat iz | if !supportEmptyParas endif |
| if !supportEmptyParas endif | nastavnog predmeta Prometni propisi i | if !supportEmptyParas endif |
| if !supportEmptyParas endif | sigurnosna pravila ili nastavnog predmeta | if !supportEmptyParas endif |
| if !supportEmptyParas endif | Upravljanje vozilom | 50 |
| 2. | Položen test znanja | 60 |

Djelatnici autoškola koji tijekom razdoblja od četiri
godine nisu sakupili niti 10 bodova, moraju u sklopu provjere stručne
osposobljenosti održati ogledni nastavni sat iz nastavnog predmeta Prometni propisi
i sigurnosna pravila ili Upravljanje vozilom i položiti test znanja.

Članak 11.

Na provjeru stručne osposobljenosti osobe iz članka
10. ovoga Pravilnika moraju se osobno prijaviti Povjerenstvu najkasnije šest
mjeseci prije proteka četiri godine od dana posljednje provjere stručne
osposobljenosti.

Ovlaštena stručna organizacija može prije provjere
stručne osposobljenosti osoba iz članka 10. ovoga Pravilnika organizirati
pripremne seminare. Prisustvovanje pripremnim seminarima nije obvezno.

Članak 12.

Djelatnike autoškola iz članka 7. stavka 2. ovoga
Pravilnika koji su na različitim oblicima stručnog usavršavanja sakupili
potrebnih 110 bodova, Povjerenstvo će ocijeniti ocjenom »položio«, a ocjena se
upisuje u knjižicu stručne osposobljenosti.

Djelatnike autoškola iz članka 10. stavka 2.
Povjerenstvo će ocijeniti ocjenom »položio« ili »nije položio«, a ocjena se
upisuje u knjižicu stručne osposobljenosti.

Povjerenstvo ocjenu donosi većinom glasova.

Članak 13.

Djelatnik autoškole ima pravo prigovora na ocjenu
koju je donijelo Povjerenstvo o njegovom uspjehu na provjeri stručne
osposobljenosti. Prigovor se podnosi predsjedniku Povjerenstva pisanim putem, u
roku sat vremena nakon priopćene ocjene.

Predsjednik Povjerenstva je dužan donijeti odluku o
prigovoru na ocjenu, u roku od tri dana od dana podnošenja prigovora i o tome
sačiniti zapisnik koji se dostavlja podnositelju prigovora, a jedan primjerak
odlaže se u arhivu ovlaštene stručne organizacije.

Članak 14.

Protiv odluke predsjednika Povjerenstva o prigovoru
na ocjenu, djelatnik autoškole ima pravo žalbe.

Žalba se u roku od osam dana od dana primitka odluke
pred­sjednika Povjerenstva u pisanom obliku podnosi ovlaštenoj stručnoj
organizaciji.

Odluka o žalbi koju donosi posebno Povjerenstvo za
rješava­nje žalbi ovlaštene stručne organizacije je konačno.

Članak 15.

Troškove stručnog usavršavanja i provjere stručne
osposob­ljenosti za djelatnike autoškole podmiruje autoškola u kojoj su
zaposleni.

Ovlaštena stručna organizacija podmiruje vlastite
troškove organizacije i provedbe stručnog usavršavanja i provjere stručne
osposobljenosti djelatnika autoškola.

Članak 16.

Ovlaštena stručna organizacija o provjeri stručne
osposob­ljenosti djelatnika autoškola vodi evidencije koje se trajno čuvaju.

Izgled i sadržaj evidencija iz stavka 1. ovoga
članka, propisuje i tiska ih ovlaštena stručna organizacija.

Članak 17.

Djelatnicima autoškola kojima je do stupanja na snagu
ovoga Pravilnika prestala važiti dozvola instruktora vožnje i kojima će nakon
stupanja na snagu ovoga Pravilnika važenje dozvole instruktora vožnje prestati
tijekom razdoblja od četiri godine, važenje te dozvole produžit će se na
temelju položene provjere stručne osposobljenosti, polaganjem testa znanja ili
održavanjem oglednoga nastavnog sata iz pojedinoga nastavnog predmeta.

Članak 18.

Način organiziranja i provedbe stručnog usavršavanja
i provjere stručne osposobljenosti djelatnika autoškola, ovlaštena stručna
organizacija će propisati svojim općim aktom.

Članak 19.

Stupanjem na snagu ovoga Pravilnika prestaje važiti
Pravilnik o provedbi stručnog usavršavanja i provjeri stručne osposob­ljenosti
djelatnika autoškola i ovlaštenih ispitivača (»Narodne novine« broj 99/98).

Članak 20.

Ovaj Pravilnik stupa na snagu osmoga dana od dana
objave u »Narodnim novinama«.

Broj: 511-01-52-86267-2004.

Zagreb, 17. prosinca 2004.

Ministar
**Marijan Mlinarić, dr. med**., v. r.

if !supportEmptyParas endif

**Prilog 1.**

PROGRAM

stručnog usavršavanja i
provjere stručne
osposobljenosti stručnih voditelja autoškola, predavača u autoškolama i
instruktora vožnje

**Sadržaji pojedinih područja**

**Stručni voditelj** autoškole usavršava se i polaže provjeru stručne
osposobljenosti iz područja pod rednim brojem 1. do 7.

**Predavač u autoškoli** usavršava se i polaže provjeru stručne osposobljenosti
iz područja pod rednim brojem 1. do 6.

**Instruktor** **vožnje** usavršava se i polaže provjeru stručne
osposobljenosti iz područja pod rednim brojem 1., 2., 3., 4., 5., i 7.

1. PROPISI KOJI UREĐUJU DJELATNOST
OSPOSOBLJAVANJA KANDIDATA

**Sadržaji** §signalizacija u
cestovnom prometu, znakovi u prometu, prometni znakovi,

              §  prometna pravila,

   §  čimbenici koji utječu na usvajanje sigurnosnih
pravila i navika,

   §  utjecaj psihofizičkog stanja vozača na
sigurnost cestovnog prometa,

   §  defenzivna vožnja,

   §  represivne mjere u cestovnom prometu i
ponašanje vozača,

   §  dužnosti u slučaju prometne nesreće,

   §  specifičnosti u prijevozu teretnim i
priključnim vozilima,

   §  prijevoz putnika u motornim vozilima,

   §  prijevoz školske djece,

   §  ekonomična vožnja i zaštita okoliša,

   §  vožnja u posebnim uvjetima,

   §  uvjeti i način osposobljavanja kandidata za
vozače,

   §  uvjeti i način provedbe vozačkih ispita,

   §  propisi vezani za stručni nadzor nad radom
autoškola,

   §  propisi vezani za stručno usavršavanje i
provjeru stručne osposobljenosti zaposlenih u autoškolama,

§  propisi vezani
za realizaciju programa vozač­kog ispita i programa osposobljavanja kandidata za
vozače.

2. PSIHOLOGIJA POUČAVANJA

**Sadržaji** §metode i postupci u psihologiji poučavanja, percepcija prometne
situacije,

   §  učenje, oblici i metode učenja, čimbenici
uspješnog učenja, pamćenje i zaboravljanje,

   §  proces stjecanja vještina vožnje,

   §  ličnost kandidata za vozača i sposobnosti za
snalaženje u složenim prometnim situacijama,

   §  utjecaj motivacije na stjecanje znanja,

   §  utjecaj emocija
na ponašanje u prometu,

   §  stavovi, navike
i sudjelovanje u cestovnom prometu,

   §  uspostava
kvalitetnog komuniciranja s kandidatom za vozača,

§  vještina
kontroliranja emocija kandidata za vozača tijekom vožnje.

3. DIDAKTIKA

**Sadržaji** §didaktika kao disciplina,

   §  metodologija
didaktike,

   §  nastavni proces, nastavnik i polaznik kao
subjekti u nastavnom procesu, priroda komunikacije polaznik – nastavnik,
kibernetički model nastave;

   §  uloga nastavnika u oblikovanju nastave,

   §  organizacija nastave, nastavne metode, posebni
oblici organizacije nastave u autoškolama, teorijska i praktična nastava za
kandidate za vozače, nastavno okružje, priprema za izvođe­nje nastavnog sata,

   §  upoznavanje, praćenje, provjera znanja i ocje­njivanje
polaznika u nastavi, individualne karakteristike polaznika, subjektivni i
objektivni postupci u provjeravanju znanja polaznika, praćenja i vrednovanja
znanja polaznika,

§  obrazovna
tehnologija u nastavi, audiovizualna tehnika (AV), kibernetska tehnika,
primjena programirane nastave, kompjutorizirane elektronske učionice i
autosimulatori, multimedijski sustav u nastavi i učenju, kombinacija primjene
AV i kibernetske tehnike u novim metodama nastave.

4. PROMETNA TEHNIKA

**Sadržaji** §čimbenici sigurnosti prometa, osnovni i dopunski,

   §  mehanika
kretanja vozila: težište i stabilnost vozila, otpori pri kretanju vozila,
brzine vozila, stabilnost vozila u vodoravnim i okomitim zakrivljenjima ceste
(upravljivost vozila, gub­ljenje staze vozila i prevrtanje vozila), kočenje i
zaustavljanje vozila, razmak vozila u koloni, mimoilaženje, obilaženje,
pretjecanje,

   §  propusna moć ceste i raskrižja,

   § načela
vođenja tokova prometa u zoni raskrižja,

   §  vođenje tokova prometa na raskrižjima u više
razina,

   §  upravljanje
prometom prometnim svjetlima,

   §  pješački
promet,

§  parkiranje
vozila.

5. POZNAVANJE VOZILA

**Sadržaji** §vozilo u funkciji sigurnosti cestovnog prometa,

   §  uređaji od
posebnog značaja za sigurnost ces­tov­nog prometa, uređaj za upravljanje, uređaj
za zaustavljanje,

   §  suvremeni
uređaji na vozilu, ABS – sustav protiv blokiranja kotača, ESP – Program elektro­ničke
stabilizacije, ASR – regulacija pogonskog proklizavanja, GPS – sustav globalnog
pozicioniranja, EBS – Elektronski regulirani sustav za kočenje, GRA – uređaj za
reguliranje brzine,

   §  sustav za
automatsko registriranje podataka ka­ko je to precizirano propisom EEC –
tahograf,

   §  uređaj za
normalnu vidljivost, svjetlosno-sig­nalni uređaji, priključni uređaji,

   §  goriva i maziva
te njihova uloga u eksploataciji vozila,

§  ostali uređaji
i dijelovi vozila od posebnog značaja za sigurnost prometa: kotači i gume
(pneumatici), zaštita vozača i putnika u vozilu (sigurnosni pojasevi, zračni
jastuci, sjedala, nasloni i drugo), ostala oprema u vozilu.

6. METODIKA POUČAVANJA

**Sadržaji** §poučavanje kao
proces, obilježja i vrste nastavnog procesa,

   §  obrazovanje i odgajanje za sigurno
sudjelovanje u prometu,

   §  planiranje i programiranje nastavnog procesa,
organizacija nastave, nastavna načela, nastavni oblici,

   §  dinamika nastavnog procesa, vođenje nastave,
komunikacija u nastavi, problemska nastava,

   §  motivacija kandidata za vozača, motiviranje
ocjenjivanjem,

   §  ocjenjivanje i praćenje napredovanja
kandidata,

   §  pripremanje nastavnog sata, dimenzioniranje
nastavnih jedinica, artikulacija nastavnog sata te izvođenje nastavnog sata,

   §  odabir prikladnih metoda za izlaganje
nastavnog sadržaja,

§  metode za
obradu konkretnih nastavnih jedinica prema Programu osposobljavanja kandidata
za vozača.

7. METODIKA NASTAVE
UPRAVLJANJA VOZILOM

**Sadržaji**§ priprema za
nastavni sat, dimenzioniranje nastavnih jedinica upravljanja vozilom,
oblikovanje pripreme za nastavni sat vožnje, elementi za pripremu,

   §  artikulacija nastavnog sata,

   §  motiviranje kandidata za vozača,

   §  izbor mjesta za izvođenje nastavnog sata,

   §  sigurnosni aspekti u izvođenju pojedine radnje
vozilom,

              §  izvođenje nastavnog sata vožnje, teorijska pod­loga
za izvođenje pojedine nastavne jedinice, primjena načela postupnosti,

   §  izbor odgovarajuće metode, oblika i načela za
realizaciju nastavnog sata;

   §  analiza
pogrešaka tijekom nastavnog sata,

   §  ocjena
nastavnog sata i praćenje napredovanja kandidata,

   §  dokumentacija i
popunjavanje dokumentacije o praćenju i vrednovanju napredovanja kandidata,

   §  odabir nastavne
metode u ovisnosti o tehničko--me­todičkim karakteristikama prometnog vjež­ba­­lišta,
prometno-tehničkim uvjetima na javnoj cesti i vrsti motornih vozila,

   §  metode
uvježbavanja konkretnih prometnih situacija, rješavanja prometnih situacija u
nepovoljnim vremenskim uvjetima, predviđanja opasnosti i prepoznavanja rizičnih
situacija u vož­nji, ekonomičnog i racionalnog upravljanja motornim vozilom u
cilju zaštite okoliša.

if !supportEmptyParas endif

if !supportEmptyParas endif

Pravilnik, NN 187/2004-3213